شەفەق نیوز/ وەگورەی ئاژانس "رۆتەرز" لە لیستیگ نوو حکومی، ئمڕوو جومعە، دەرچگە ک ئەندنۆسیا وەشیوەی فرەیگ باج هەناردەکردن رۊن دارخورما بەرزەو کردیە، دیاری کردیە تەقەلای نوویگ دریەێد ئەرا کۆنترۆل کردن نرخ رۊن ئاشکردن ناوخوەیی دۊای ئەوەگ رێکارەیل وەرینی شکست خوارد لە چارەکردن گیچەڵەیلە.
گەپترین وڵات سەرچەوەی رۊن خوەراک لە جەهان دۊکە راگەیان، ئاڵشتکاری ناکاوی  ئەنجامدا وە سیاسەت لاوردن سنووردارکردن هەناردەی بەرهەم زەێت خورما و زیادکردن باج هاوردەکردن لەجای ئەوە.
لیستیگ نوو هاتگە، ک لەناوی هاتییە وە خێرایی جیوەجی بکریەێد، رێژەیلە بەرزەوبۊیە مەوقەی نرخ سەرچەوەی زەێت خواراک رەسیە 1050 لەلای کەمەو ئەرا یەک تەن وەگەرد باج سەرچەوەگە وە 1000 دۆلار ئەرا یەک تەن لەلای کەم.
وەگورەی یاسایەیل گوزەشتە، کەمترین باج هەناردەکردن 175 دۆلار بۊ ئەرا هەر تەنیک ، و ئیسە لە سەرچەوەگە رەسیە 1000 دۆلار ئەرا هەر تەنیگ وەلایەن کەم.
نرخ سەرچەوەی زەێت خورمای خام ئەندلۆسی لە مانگ مارس وەلای کەم رەسیە 1432.24 دۆلار ئەرا هەر تەنیگ.
سیستەم نوو پێکهاتەی باجەگە ئاڵشت نیەکەێد تا نرخ سەرجەوەگە کەمتر بوود لە 1000 دۆلار ئەرا یەک تەن.
